User talk:M.tchalaganidze

საირმე
იცით თუ არა რომ, სანამ თქვენს სუფრამდე მოაღწევდა `საირმეს~ საუკუნეები დასჭირდა?! დიახ, წყალი, რომელიც ახლა ბოთლში შუშხუნებს ის წვიმაა, რომელმაც მრავალი ასეული წლის წინ იწვიმა, ჯერ კიდევ მაშინ როცა ეკოლოგია უსაფრთხო გახლდათ. ქანებში ღრმად ჩასული იგი საუკუნეების მანძილზე ინახავდა პირველქმნილ სიჯანსაღეს, გადიოდა სხვდასხვა გზებსა და სხვდასხვა პროცესებს, ბოლოს კი უაზარმაზარი წრის გავლის შემდეგ დაგვიბრუნდა, რათა ჩვენი თანამედროვეობისთვისაც გაეზიარებინა ქართული ბუნების მადლი. საირმე მცირე კავკასიონის გულში, საქართველოს დასავლეთ ნაწილში მდებარეობს.კურორტი საირმე ზღვის დონიდან 950 მეტრის სიმაღლეზე გაშენებული ამ მიდამოებში მრავალი უძველესი ეკლესი-ამონასტრია, რაც ბუნების გამაოგნებელ მშვენიერებასთან ერთად არაჩვეულებრივ გარემოს ქმნის ტურიზმის განვითარებისათვის.დასავლეთ საქართველოს უძველესი ქალაქიდან, ქუთაისიდან საირმე დაახლოებით 50 კილომეტრის მოშორებით მდებარეობს. კურორტი მრავალ ჰექტარზეა გადაჭიმული და შერეული ტყითაა გარშემორტყმული. საირმე ნოტიო სუბტროპიკულ ოლქს მიეკუთვნება ,ჰავა რბილია და ზომიერი – ზამთარი შედარებით თბილი, ზაფხული კი – გრილი.

ისტორია
ხალხში გავრცელებული თქმულების თანახმად,წყალი დაჭრილი ირმის კვალს ადევნებულმა ძმება აღმოაჩინეს. წარო ჟანგით გადაწითლებულ ქვებზე მოედინებოდა,მის გარშემო კი ყველაფერი მარილს გადაეთეთრებინა. ირმის ჯოგები მარილს და წყალს მორიგეობით ეტანებოდნენ. ამიტომაც იქაურობას საირმე უწოდეს. ადგილს ყურადღება მწყემსებმაც მიაქციეს და კიდევ ერთი უჩვეულო რამ აღმოაჩინეს – ირმებისწყაროდან დაახლოებით 3 კმ–ის მოშორებით,ერთ ადგილას ბალახი მუდამ მწვანე იყო. თოვლს არ დებდა,მიწა კი წვიმის მოსვლიდან რამოდენიმე წუთში შრებოდა.“ჯადოსნური ველის“ საიდუმლოს ფარდა 20–იანი წლეში აეხადა,როდესაც გეოლოგებმა მიწის ცხელი მინერალური წყალი აღმოაჩინეს. საირმის წყლების მეცნიერული შესწავლის პირველი მცდელობა ექიმ კელენჯერაძის სახელს უკავშირდება. ბაღდათის მცხოვრები კელენჯარაძე იმ დროს ჯერ ისევ სტუდენტი იყო.სწორედ მან წაიღო 1912 წელს პეტერბურგში გამოსაკვლევად ნიმუშები. მინერალურ წყლებს პეტერბურგის სამხედრო აკადემიის პროფესორებმა პირველი ქიმიური ანალიზი ჩაუტარეს. აღმოჩნდა რომ წყალი სამკურნალო თვისებით იმ დროისთვის უკვე სახელგანთქმულ „ნარზანს“ სჯობდა,თავად ერისთავის სამფლობელოდან გაგზავნილი ნიმუშებით პეტერბურგში ძალიან დაინტერესდნენ,მომდევნო წლებში საირმის წყლების შესწავლით ლატვიელი მეცნიერი ,ქართული მინერალური წყლების საქმის ყველაზე თვალსაჩინო მოღვაწე ,რობერტ კუპცისი გახლდათ დაკავებული.იგი იმპერატორ ნიკოლოზ მეორის ბრძანებით იკვლევდა კავკასიის,კერძოდ კი საქართველოს მინერალურ წყლებს.

ბრენდის დაბადება
დრო იცვლებოდა, საიმპერატორო კარის შემდეგ, კუპცისი ანგარიშებს უკვე საბჭოთა ხელისუფლებას აბარებდა. მეოცე საუკუნის 30–იან წლებში საირმეს კურორტის სტატუსი ოფიციალურად მიენიჭა. აშენდა პირველი სანატორიუმები. დაიწყო ინფრასტრუქტურის გამართვაც, მაგრამ საირმეში დასვენების მსურველთა რაოდეონიბს თუნდაც სანახევროდ დაკმაყოფილება  კურორტს ჯერ კიდევ არ შეეძლო, დამსვეnებელთა ასეთ ჭარბ  რაოდენობას ისიც განაპირობებდა, რომ ჩვეულებრივი ჭურჭლით ტრანსპორტირებისას საირმის წყალი მალე კარგავდა სასარგებლო თვისებებს.აუცილებელი იყო წყლის ჩამოსასხმელი ქარხნების გამართვა. მეორე მსოფლიო ომის დაწყებამ საქმე შეაფერხა, მაგრამ მხოლოდ დროებით. ომი დასრულდა, დასრულდა საავტომობილო გზის მშენებლობაც, რომლითაც კურორტი ქალაქ ბაღდათს (მაშინდელი მაიკოვსკს) საავტომობილო გზით დაუკავშირდა. 1945 წელს, დაიწყო ‘საირმის“ ქარხნული წესით ჩამოსხმა. 1949 წელს დაიწყო ქარხნის მშენებლობა, რომელიც 1954 წელს დამთავრდა.. იმ დროს ქსელში გადიოდა 400 ათასი ცალი ლიტრიან ბოთლებში ჩამოსხმული დაუმუშავებელი წყალი. შემდგომ ქარხანა აღიჭურვა მილიონ-ნახევარი ბოთლის წარმოების სისტემით, თუმცა პრიმიტიული იყო. 60-იან წლებში, მას შემდეგ, რაც ელექტროენერგია გაიყვანეს, საათში 3000 ბოთლი ისხმებოდა. თანდათან სისტემა კვლავ შეიცვალა და უფრო მოდერნიზებული გახდა, ჯერ ისხმებოდა 3-4 მილიონი ნახევარლიტრიანი ბოთლი, გაფართოების შემდეგ 7-8 მილიონი ბოთლი. პროდუქცია საბჭოთა კავშირის თითქმის ყველა რეგიონში იგზავნებოდა და მილიონობით ადამიანის მოწონება დაiმსახურა. სოციალისტური სისტემის ნგრევას ქარხანის გაჩერება მოჰყვა. 1998 წლიდან, პრივატიზაციის შემდეგ, დაიწყო „საირმის“ ქარხნის მოდერნიზება და მომხმარებლისა და სახელის დაბრუნებაზე ზრუნვა. განახლდა არსებული შენობა-ნაგებობების ინტერიერი და ექსტერიერი. ორი წლის წინ კი საირმის ქარხანაში საფუძვლიანი  ცვლილებების დრო დადგა. ამ ხნის მანძილზე, ჩატარდა სრული რეინვენტარიზაცია, შეიცვალა საირმის მინერალური წყლის ჩამოსასხმელი მოწყობილობა, დამონტაჟდა იტალიური სისტემა, რომელიც მთლიანად აღჭურვილია ავტომატიზირებული მოწყობილობებითა და კომპიუტერული ტექნიკით. დღეისათვის შესაძლებელია იმ რაოდენობის პროდუქციის წარმოება რაც რეინვენტარიზაციამდე საირმის ქარხანაში მთელი წლის მანძილზე იწარმოებოდა. ეს ახალი, 3 სახეობის პროდუქტზე და სხვადასხვა ლიტრაჟობის შეფუთვაზე განსაზღვრული საწარმოო ხაზის საშუალებით ხდება. გარდა ამისა სრულად განახლდა ლაბორატორია. კომპანიამ წყლის კვლევებისთვის  ერთ-ერთი საუკეთესო გერმანული დანადგარი შეიძინა მისი მეშვეობით რეგულარულად მოწმდება წყლის ხარისხი და მკაცრად კონტროლდება ჩამოსხმის პროცესი. დღეს საირმეში მიმდინარეობს ინფრასტრუქტურის სრული რეკონსტრუქცია, გზების რეაბილიტაცია, ტერიტორიის კეთილმოწყობა, კეთდება ხუთვარსკვალიანი პანსიონატები,  კომპლექსი აღიჭურვება  მომსახურების უმაღლესი კომფორტით. სხვადასხვა დანიშნულების ნაგებობის აღდგენა და მშენებლობა ევროპული ხარისხით ხდება, კურორტის იერსახე თანამედროვე სტანარტების შესაბამისი პროექტით იცვლება. 2011 წლის სეზონი საირმის კურორტის ისტორიაში ახალი ათვლის წერტილია. მინერალური წყალი „საირმე“ ბაზარზე შეუცვლელი პროდუქტი გახდა.

ბრენდის ფილოსოფია
“წყლის ძალა მოგცეთ ღმერთმა!” – უძველესი რელიგიურ რიტუალებში წყალს განსაკუთრებული დატვირთვა ჰქონდა, მას ენერგიითა და ინფორმაციით მუხტავდნენ და სხვას გადასცემდნენ. წყალი მუდმივად უხილავ და შეკრულ წრეზე ტრიალებს. გარდა იმისა, რომ დედამიწის წიაღიდან ატმოსფეროში  აღწევს და მერე ისევ ბრუნდება, ამავე დროს თაობებს შორის ამყარებს კავშირს - ტრადიციებს  ინახავს და ახალ ტენდეციებს ითვისებს. ბრენდი „საირმე“ იგი ერთი მხრივ აგრძელებს ტრადიციებს - მინერალური წყალი „საირმე“ კვლავ შეუცვლელია, როგორც უამრავი დაავადების სამკურნალო და პროფილაკტიკური საშუალება, გემოთი საუკეთესო  , ფასით ხელმისაწვდომი , საყოველთაოდ ცნობილი სახელით , საუკეთესო  ქიმიური შემადგენლობით - მომხმარებელში დავიწყებულ ნდობას  აღვიძებს. მეორეს მხრივ კი, ასე კარგად ნაცნობი , ირმებიანი ეტიკეტი განახლებული დიზაინით ჩვეულ გემოსთან ერთად ჩვენს ყოფაში ახალ ტენდენციებსაც ამკვიდრებს. „საირმე“ უკვე არა მხოლოდ ტრადიციული სამკურნალო, არამედ ყოველდღიური მოხმარების პროდუქტი გახლავთ და ეს ბრენდის მხოლოდ პოტენციის ნაწილია. • საირმე • - უმშვენიერესი ქართული ბუნების საჩუქარი - ეს არის ჯანსაღი მინერალები და სუფთა წყალი ყველასთვის, კომპანია „საირმის“ წარმოებაში  მრავალფეროვანი ასორტიმენტით  წარმოდგენილი წყალი, ადამიანის ორგანიზმისათვის სასარგებლო მინერალების დიდ თაიგულს შეიცავს, ხოლო კალციუმის რაოდენობით გამორჩეულად უნიკალურია. ბრენდი „საირმე“ საუკეთესო ხარისხის სამკურნალო და სასმელ წყალთან ერთად მომხმარებელს სთავაზობს სიცოცხლეს, სიჯანსაღეს და სიძლიერეს, ბუნების მიერ შექმნილ მადლს. უფრო იზრდება წყლის მნიშვნელობა, მისი სამკურნალო და დღემდე ცოცხალი ტრადიციები თანამედროვეობისთვის აქტუალური გზავნილი გახლავთ. გაიზიარეთ ქართული ბრენდის მადლი !

ასორტიმენტი
კურორტ საირმის ძირითადი სიმდიდრე, საირმის სამკურნალო წყალი, კურორტსა და მისმიმდებარე ტერიტორიაზე რამდენიმე წყაროდ გადმოედინება. ისინი ქიმიური შემადგენლობით დასამკურნალო თვისებებით ერთმანეთისგან განსხვავდენიან.
 * საირმე მინერალური
 * საირმის ნაკადულები
 * საირმე ტრადიციული

საირმე მინერალური
საირმის მთების წიწვოვან - ფოთლოვანი ტყეების სიღრმეში , მდ. წაბლარისწყალის ხეობაში, მრავალსაუკუნოვან ქანებში ბუნებრივი ფილტრაციას გადის ჰიდროკარბონატრულ კალციუმ- ნატრიუმიანი მინერალური წყალი და ზედაპირულ ქანებში გრუნტის წყალთან შეზავებით ფორმირდება ნატურალური წყალი „საირმე“ გაზირებული მინერალური წყალი მოზანშეწონილია ნივთიერებათა ცვლის ბალანსის რეგულირებისთვის. მიირთვით იგი ყოველდღე და გაიზიარეთ ქართული ბუნების მადლი. ეს პროდუქტი გაჯერებულია კალციუმ ბიკარბონატით, რომელიც ამააგრებს ძვლოვან სისტემას და ხელს უწყობს ანთებითი პროცესის შეჩერებას.

საირმე მინერალური: შუშა 0,5 ლ; 0,3 პეტ 0,5ლ; 1ლ და 2 ლ

საირმე ნაკადულები
წყაროს წყალი (არაგაზირებული) – ზღვის დონიდან 2000 მ-ის სიმაღლიდან მორაკრაკე, საირმის მთების ალპურ ზონაში დაბადებული წყაროს წყალი “საირმის ნაკადულები” სასარგებლო მინერალებით მდიდარ მიწისქვეშა ქანებში ჩაედინება, სადაც ბუნებრივ მინერალიზაციას გადის და ხელთუქმნელ წიწვოვან-ფოთლოვანი ტყეების სიღრმეში მდ. წაბლარისწყალის ხეობაში ამოედინება. “საირმის ნაკადულები“- მიირთვით ყოველდღე და გაიზიარეთ ქართული ბუნების მადლი.

საირმე მინერალური შუშა 0,5 ლ პეტ 0,5ლ; 1,5ლ

საირმე ტრადიციული
მდ. წაბლარისწყალის ხეობში, მრავალსაუკუნოვან ქანებში ბუნებრივი ფილტრაციის დროს ჰიდროკარბონანტულ კალციუმ-ნატრიუმიანი მინერალური წყალი იძენს განსაკუთრებულ სამკურნალო თვისებებს და ზედაპირულ ქანებში გრუნტის ქყალთან შეზავებით, საირმის მთების ხელთუქმნელი წიწვოვან-ფოთლოვანი ტყეების სიღრმეში ამოედინება მინერალური წყალი „საირმე ტრადიციული“. გაზირებული მინერალური წყალი მოიხმარება ღვიძლის, შარდსადინარი გზების, თირკმელების და კუჭ-ნაწლავის დარღვეული ფუნქციების აღსადგენად. ხელს უწყობს ნივთიერებათა ცვლის შედეგად წარმოქმნილ მავნე პროდუქტების გამოყოფას. - მიირთვით და გაიზიარეთ ქართული ბუნების მადლი.